Osoba koju volim i cenim

Postoji mnogo ljudi koji ispunjavaju moj život,koje volim i kojima se divim.To su moji roditelji,moja baka,ujaci,ali i moja učiteljica.Pisaću o njoj zato što sam od nje mnogo naučila,zato što mi je draga i zato što je moj uzor.

Ona se zove Slobodanka Crnjanski . Moja učiteljica je vredna,brza i sve stiže.Naizgled krhka i nežna,a u stvari jaka i čvrsta.Često stroga,ali pravedna.Sa njom časovi nikada nisu dosadni.Kreativna je i puna lepih ideja.Iako je uvek spremna za šalu,traţi ozbiljnost kada se uči.Misli dа su decа nаjiskrenijа bićа i uživа u njihovom društvu.

Meni je najlepša kada se smeje.Ali, kada se ona naljuti...Njene braon oči potamne još više. I tada su u njenim očima, boje čokolade, prisutni nežnost, toplina i unutrašnja dobrota. Primetim tada kako joj pramen, kratke,plave, kose padne na lice.Samo ga gurne iza uva i nastavi.Ljuti se kada smo neozbiljni i neodgovorni.Uči nas da budemo vredni i radni.Uspešna je i u sportu,pa i kod nas podstiče sportski duh.To što je elegantno obučena je uopšte ne sprečava da aktivno sa nama radi na času fizičkog vaspitanja .Ono što ja ne umem u baletankama,učiteljica može u štiklama.Zato dobije veliki aplauz od svojih đaka.

Uvek se radujemo kada zajedno putujemo, jer ona od svakog takvog trenutka napravi nezaboravan događaj. Na rekreativnoj nastavi smo velika porodica i svako od nas tada ima svoja prava, ali i obaveze koje ispunjavamo bez ljutnje. Zato ću takve trenutke zajedništva i sloge nositi zauvek u srcu.

Volim svoju učiteljicu i srećna sam što sam dobila priliku da budem njen đak.Zbog nje sam poželela da i ja budem učiteljica.Zahvalna sam joj na ovom divnom iskustvu.Ako ostane i dalje takva, biće ponosna na svoje đake .

**Pažljivo pročitaj tekst, pa odgovori na pitanja.**

1. **Koji naslov još odgovara napisanom sastavu?**
2. **Kako se zove učiteljica u tekstu?**
3. **Opiši fizički izgled ove učiteljice svojim rečima koristeći se opisima u tekstu.**
4. **Koje osobine ima ova učiteljica?**
5. **U čemu su slične, a u čemu različite učiteljica koja je opisana u tekstu i tvoja učiteljica?**
6. **Prepiši najzanimljiviju rečenicu i najlepši opis u sastavu.**
7. **Koja osećanja su istaknuta u tekstu?**
8. **Koju rečenicu bi izbacio iz sastava? Zašto?**
9. **Šta ova devojčica nije napisala o svojoj učiteljici ?**

**Napiši još jednu rečenicu i obeleži gde bi je „smestio“ u tekstu.**

1. **Da si učitelj ove devojčice koju ocenu bi joj dao i šta bi napisao kao komentar ispod sastava?**